पीतांबरा पीठ पर बनेगी स्मार्ट किचन!
प्रशासन की टीम ने किया मंदिर का निरीक्षण
भास्कर संवाददाता | दतिया
पांच रुपए में गरीबों को भरपेट खाना देने के लिए शुरू की जा रही दीनदयाल थाली योजना के लिए जिला प्रशासन ने मां पीतांबरा पीठ मंदिर परिसर का मुआयना किया। एडीएम आशीष गुप्ता, संयुक्त कलेक्टर विवेक रघुवंशी ने पीतांबरा के ट्रस्टी एवं पुजारी कृष्णप्रकाश अंगल, प्रबंधक श्री महेश दुबे के साथ मंदिर परिसर के उत्तर द्वार की ओर जमीन देखी। साथ ही मंदिर प्रबंधन से बातचीत की।
अपर कलेक्टर श्री गुप्ता ने उत्तर गेट की तरफ से पार्किग के पास दीनदयाल रसोई के लिए स्थान का मुआयना किया। उन्होंने बताया कि योजना के लिए स्मार्ट किचन व अन्य व्यवस्था शासन द्वारा की जाएगी। जनता से केवल 5 रुपए शुल्क लेकर भरपेट भोजन दिया जाएगा। गौरतलब है कि सरकार पांच रुपए में दीनदयाल थाली योजना एक अप्रैल से शुरू करने जा रही है। इसके लिए बुधवार को कलेक्टर मदन कुमार ने जिले के अधिकारियों और समाजसेवियों की बैठक ली थी। कैंटीन चलाने के लिए समाजसेवियों को ऑफर भी दिया था।
दतिया। मध्य प्रदेश शासन द्वारा गरीबों को पांच रुपए में भरपेट भोजन देने के लिए जिला मुख्यालय पर दीनदयाल रसोई योजना लागू की है। इस संबंध में गुरुवार को कलेक्टोरेट में वीडियो कॉफ्रेसिंग के माध्यम से भोपाल से वरिष्ठ अधिकारियों ने प्रशासनिक अधिकारियों से चर्चा की। वीडियो कांफ्रेंसिंग के माध्यम से नगरीय विकास आवास विभाग आयुक्त विवेक अग्रवाल ने बताया कि दीन दयाल रसोई योजना शासन और समाज सेवियों के सहयोग से चलाई जाना है। इसमें एक रुपए किलो गेहूं, चावल, नमक देगी। यह व्यवस्था किसी एनजीओ या संस्था के माध्यम से संचालित होगी। सरकार द्वारा स्मार्ट किचिन, डाइनिंग हाॅल, बैठनकी व्यवस्था होगी।
भरपेट भोजन के लिए दीनदयाल रसोई लागू
hin_Deva hin_Deva bho_Deva hin_Deva hin_Deva hin_Deva hin_Deva